The Front Page (film, 1974)
The Front Page () je američka filmska komedija snimljena 1974. godine u režiji Billyja Wildera. Predstavlja treću po redu ekranizaciju istoimenog komada Bena Hechta i Charlesa MacArthura. Radnja se događa 1929. godine u Chicagu kada se dugogodišnji reporter Chicago Examinera (čiji lik tumači Jack Lemmon) sprema napustiti novinarsku karijeru i započeti novi život sa zaručnicom (čiji lik tumači Susan Sarandon), ali ga sticaj okolnosti i njegov urednik (koga tumači Walter Mattahu) natjera da ostane kako bi mogao pratiti senzacionalnu priču o bijegu osuđenika na smrt (čiji lik tumači Austin Pendleton).

The Front Page je Wilder snimio usprkos svoje ranije nesklonosti prema remakeovima. Film je namjerno radnjom smješten u prošlost, jer je Wilder smatrao kako ne bi funkcionirao u 1970-im, kada su novine prestale biti glavni informativni medij, a novinari izgubili svoj nekadašnji zvjezdani status. Film se izuzetno vjerno držao predloška, te su ga mnogi kritičari držali previše sličnim teatarskoj predstavi. Usprkos toga je postigao prilično dobar uspjeh, odnosno bio prvi Wilderov komercijalno uspješni film nakon Irma la Douce. Wilder je međutim kasnije tvrdio da njime nije zadovoljan, isto kao ni popularna komičarka Carol Burnett koja se pojavljuje u maloj ulozi prostitutke.

Uloge 
 Jack Lemmon ... Hildebrand 'Hildy' Johnson
 Walter Matthau ... Walter Burns
 Susan Sarandon ... Peggy Grant
 Vincent Gardenia ... Šerif "Honest Pete" Hartman
 David Wayne ... Roy Bensinger
 Allen Garfield ... Kruger
 Charles Durning ... Murphy
 Herb Edelman ... Schwartz
 Austin Pendleton ... Earl Williams
 Carol Burnett ... Mollie Malloy
 Martin Gabel ... Dr. Max J. Eggelhofer
 Harold Gould ... Gradonačelnik/Herbie/Green Hornet
 John Furlong ... Duffy
 Jon Korkes ... Rudy Keppler
 Cliff Osmond ... Pozornik Jacobi
 Lou Frizzell ... Endicott
 Paul Benedict ... Plunkett
 Dick O'Neill ... McHugh
 Biff Elliot ... Policijski dispečer
 Barbara Davis ... Myrtle

Izvori

Vanjske veze

Američki filmovi
Filmske komedije
Crnohumorni filmovi
Screwball komedije